449.08 REGOLAMENTI DWAR L-IMPORTAZZJONI TAL-LAĦAM L-AVVIŻ LEGALI 28 ta’ l-1977. L-AVVIŻ LEGALI 28 ta’ l-1977. 1. It-titolu ta’ dawn ir-regolamenti hu Regolamenti dwar l-Importazzjoni ta’ Laħam. 2. Tifsir. F’dawn ir-regolamenti, "annimal" tinkludi pullamufniek. 3. Projbizzjoni ta’ importazzjoni ta’ ċertu laħam. Ebda persuna ma tista’ timporta xi laħam barra minn laħam imkessaħ, iffriżat jew ipproċessat. 4. Importazzjoni ta’ laħam iffriżat flimkien ma’ dokumenti. Ebda persuna ma tista’ timporta xi laħam imkessaħ, iffriżat jew proċessat jekk kull konsenja ta’ laħam bħal dak ma jkollhiex magħha dokument jew dokumenti għas-sodisfazzjon tas-Suprintendent tas-Saħħa Pubblika, liema dokument jew dokumenti għandhom juru b’mod partikolari - (a) li l-laħam 1i għalih id-dokument, jew id-dokumenti, jirreferu kien miksub minn annimali li ġew spezzjonati, fil-pajjiż ta’ l-oriġini tal-laħam, qabel u wara 1-qatla u li nstab u ħielsa minn kull mard fil-ħin tal-qatla; u (b) li kull dressing, preparazzjoni, proċessar, ippakkjar u titkettjar tal-laħam ikunu saru b’dawk il-prekawzjonijiet u b’dawk il-materjali u tagħmir u b’dak il-mod li ma jkunx hemm xi periklu għas-saħħa. 5. Imbullar ta’ laħam importat. Is-Suprintendent tas-Saħħa Pubblika jista’ jordna li kull laħam importat jiġi mbullat b’dak il-mod li jidhirlu xieraq.